‪Pe 2 decembrie 2018 ‪un muzician necunoscut a scris pe Twitter:
‪„Country-ul evoluează.”
‪Însoțit de un videoclip aiurit,
‪mesajul promova un nou cântec
‪pe care l-a încărcat ‪pe SoundCloud a doua zi.
‪Publicul l-a apreciat.
‪L-a apreciat mult.
‪SoundCloud l-a introdus ‪în lista lor de redare Top 50 Country,
‪iar un utilizator TikTok
‪a pus un clip în care dansa pe cântec,
‪folosind mișcări tipice unui cowboy ‪la schimbarea de ritm,
‪inspirând milioane ‪de videoclipuri similare.
‪Cântecul a intrat în topul ‪Hot Country Songs al ‪Billboard‪,
‪dar ‪Billboard ‪l-a scos de acolo.
‪De ce s-ar grăbi să-l scoată ‪din topuri dacă era foarte profitabil?
‪Iată un indiciu!
‪Cody Johnson, cântăreț country, ‪a început să-l cânte la un concert
‪și iată ce-a urmat!
‪În ‪Rolling Stone,
‪Billboard ‪a explicat că „Old Town Road”
‪nu conține suficiente elemente
‪ale muzicii country moderne,
‪generând confuzie în privința ‪definiției actuale a acesteia.
‪Confuzie care există ‪dinainte de „Old Town Road”.
‪Obișnuiam să pornim radioul ‪și știam imediat că e un post country.
‪Acum trebuie să asculți puțin, ‪ca să-ți dai seama.
‪Country-ul a dispărut.
‪Nu știu cine mai compune așa ceva, ‪cred că vreo patru oameni.
‪De fapt, oamenii din interior ‪l-au declarat mort de decenii.
‪Cu toate astea, ‪country-ul pare mai în formă ca niciodată.
‪Are cea mai mare audiență la radiourile ‪din SUA dintre toate genurile.
‪Și cea mai mare creștere la streaming.
‪De ce sunt oamenii așa de încrâncenați
‪privitor la definiția muzicii country?
‪Cine ajunge vedetă country?
‪Înțelegi mai ușor o națiune, ‪dacă-i asculți muzica.
‪Country-ul strămoșilor noștri.
‪E muzica sufletului Americii,
‪baza tradiției muzicale a Americii.
‪Vorbește de familie. Vorbește de religie.
‪Country-ul e popular ‪pe plan internațional.
‪De exemplu, Japonia are artiști
‪care apar îmbrăcați în cowboy.
‪Oamenii din orașele mari
‪sunt invadați azi de country.
‪COUNTRY
‪Country-ul de azi poate fi multe lucruri,
‪dar experții sunt de acord…
‪Cântăreții de country sunt povestitori.
‪Genul country e în principal o narațiune.
‪Recunosc că, în principal, ‪sunt atras de povești.
‪Decenii întregi,
‪un spectacol filmat ‪la ‪Grand Ole Opry‪ din Nashville‪…
‪Grand Ole Opry. ‪În direct, exact cum se întâmplă.
‪…a transmis aceste povești ‪în casele americanilor.
‪Povești despre mândrie ‪și locul de baștină.
‪Sunt mândră să fiu
‪Fiică de miner
‪Și importanța familiei.
‪Haina mea multicoloră
‪Făcută de mama
‪Despre vremuri grele.
‪De azi n-a mai iubit-o
‪Asta ador la country.
‪Face apel ‪la cele mai primare emoții umane.
‪Există un puternic sentiment istoric
‪în sufletul muzicii country.
‪Acordă mare atenție trecutului.
‪Iar această tradiție e veche.
‪De pe vremea imigranților europeni ‪stabiliți la baza Apalașilor,
‪care au adus cu ei baladele.
‪Balade religioase.
‪Balade cu crime.
‪Pentru milă mi-a plâns
‪Și au adus și scripca.
‪Muzica populară din multe țări ‪a pus bazele muzicii country.
‪Imigranții germani au adus valsul.
‪Francezii, cotilionul.
‪Care s-a transformat în cadril.
‪Vaqueros ‪mexicani, cowboy-ii originali,
‪le-au prezentat ‪mariachi ‪omologilor americani.
‪Corurile alpine ‪au introdus strigătul tirolez.
‪Iar muzicienii de culoare ‪au adus blues-ul.
‪Pe vremuri, ‪muzicienii cântau la scripcă și la banjo
‪și purtau acest amestec de sunete ‪prin sud, în spectacole cu trubaduri.
‪Artiștii albi își colorau fața în negru
‪și adoptau o prezentare caricaturală
‪cu care încercau să imite și să emuleze
‪comportamentul persoanelor de culoare.
‪Puteți auzi asta la Emmett Miller ‪când cântă „Lovesick Blues”.
‪Parodiază modul ‪în care vorbesc cei de culoare.
‪Și adaugă o versiune proprie de blues…
‪alături de un strigăt tirolez.
‪Aceste ritmuri diferite ‪se combinau de mult timp
‪atunci când industria muzicală ‪a luat avânt în anii 1920‪,
‪iar muzica trebuia categorisită ‪pentru a se vinde.
‪Au ieșit la iveală două genuri.
‪Country-ul era pe atunci ‪muzică provincială.
‪Provincial, adică oamenii ‪de la poalele munților Apalași,
‪termen ce a devenit „country&western”.
‪Și muzică de culoare ‪sau albume de culoare.
‪Adică orice creație ‪a unui muzician de culoare,
‪redenumită ulterior rhythm and blues.
‪Acestea erau destinate ‪să fie promovate în mod rasial.
‪Inclusiv sunetul a devenit mai distinct ‪de-a lungul timpului.
‪Muzicienii de culoare ‪au experimentat cu mai multe tobe
‪și ritmuri legănate.
‪Genul country s-a împărțit ‪în două subgenuri.
‪Bluegrass, numit ‪după Bill Monroe and the Bluegrass Boys,
‪era stilul formațiilor de coarde.
‪A urmat honky-tonk, cu un ritm mai alert. ‪Poate știți preluarea asta.
‪Am un sentiment numit melancolie
‪Doamne, nu știu ce să mă fac
‪Hank Williams era numit ‪„The Hillbilly Shakespeare”.
‪A modernizat stilul de la ‪Grand Ole Opry,
‪cântând versuri cu tentă sexy.
‪Hei, frumoaso
‪Ce mai faci
‪Dar nu puteai forța limitele prea mult.
‪Imaginea prezentată la ‪Opry‪ în anii '50
‪era una morală.
‪Nostalgică.
‪E muzica sufletului Americii.
‪Tobele au fost chiar interzise.
‪Apoi, genul country s-a apropiat de rock.
‪Luna albastră din Kentucky
‪Tot strălucește
‪Strălucește pe cea plecată
‪Care m-a lăsat melancolic
‪Elvis a cântat melodii country,
‪dar pe ritm împrumutat ‪de la rhythm and blues.
‪Stilul acesta a fost numit rockabilly,
‪adică rock și hillbilly,
‪la care s-au adăugat ‪influențe de la alți artiști
‪și a devenit rock-and-roll.
‪Industria country a încercat să reziste,
‪formând Asociația Muzicii Country, ‪ca să salveze genul aflat în pericol.
‪Și a creat mai modernul „sunet Nashville”,
‪cu artiști precum Patsy Cline,
‪a cărei voce ‪a definit un nou stil country.
‪Eu
‪Mă sparg
‪În bucăți
‪Ulterior, un muzician din Memphis ‪l-a vizitat pe producătorul lui Elvis.
‪Am împușcat un om în Reno
‪Ca să-l văd cum moare
‪„Folsom Prison Blues” a lui Johnny Cash ‪a revenit la baladele cu crime,
‪dar cu un ritm foarte alert.
‪Cash era un erou popular,
‪iar country-ul ‪e muzica oamenilor, a poporului.
‪Johnny Cash era un om din popor,
‪care avea o viziune poetică ‪și o voce de milioane.
‪El a deschis drumul pentru alți muzicieni ‪care voiau propriul stil country.
‪Unii au înregistrat un album împreună.
‪Cineva s-a gândit ‪să-i denumească The Outlaws, proscrișii.
‪Știți, doamnele adoră proscrișii.
‪Și au dat lovitura.
‪Primul album country de platină.
‪Dar îmbinarea dintre rock și country
‪a fost realizată cel mai bine ‪de Garth Brooks.
‪A descris ‪stilul său rock de stadion cu un cuvânt
‪într-un interviu TV.
‪E ca sexul.
‪Evoluția muzicii country ‪de-a lungul anilor,
‪cu accente de rock și pop,
‪a fost însoțită de riposte.
‪Ca atunci când Shania Twain ‪a cântat country pop
‪pentru generația MTV,
‪îmbinând sunetul country cu sexualitatea.
‪Tradiționaliștii au urât asta,
‪dar a adus fani noi genului.
‪În anii '90, '80 sau '70,
‪chiar și înainte de asta,
‪lumea se plângea
‪despre prea mult pop în country.
‪Nu e de rău, așa trebuie să fie.
‪Unii tradiționaliști s-au supărat
‪când vedeta pop Olivia Newton-John
‪a primit ‪premiul suprem al muzicii country.
‪Anul următor, prezentatorul a dat foc
‪numelui câștigătorului, John Denver,
‪care era mai mult muzician folk.
‪Muzica folk, rock și R&B au fost ‪coloana sonoră a protestelor împotriva
‪războiului din Vietnam ‪și pro drepturi civile,
‪în timp ce country ‪era muzica împotriva protestelor.
‪Disponibilitatea noastră de a purta ‪drapelul și de a sta drepți pentru el.
‪Asta face genul country.
‪Ca „Okie from Muskogee”, ‪cântată de Merle Haggard.
‪Nu fumăm marijuana în Muskogee
‪Deci John Denver nu prea s-a aliniat ‪cu politica genului country.
‪Dar pe al cincilea album, ‪partea a II-a, melodia întâi,
‪a apărut ceva de așteptat ‪de la un artist country.
‪Drumurile țării
‪Duceți-mă acasă
‪Către locul
‪De unde mă trag
‪Era o adevărată luptă în anii '70
‪pentru ca anumiți oameni din Nashville
‪să-l accepte pe John Denver.
‪Dar publicul îi adora cântecele.
‪Dar când a apărut ‪un nou subgen în anii '80,
‪un amestec de country și R&B,
‪cu videoclipuri ‪cu artiști în haine de cowboy
‪care cântau rap pe teme country…
‪industria muzicii country a tras linia.
‪Însă genul s-a dezvoltat.
‪În 2005 cântărețul Cowboy Troy
‪a scos un videoclip ‪în care fanii cu pălării de cowboy țipau
‪și a combătut rezistența ‪industriei country față de cei din afară.
‪Prea radical
‪Dar am fost deja la CMA
‪Lui Tim McGraw îi place schimbarea
‪Multor posturi country nu le-a plăcut.
‪Așa cum a spus un director:
‪„Nu credem că se potrivește formatului. ‪Nu-l considerăm country.”
‪În discuția despre genul country
‪sunt importante unele precizări.
‪Avem genul country,
‪dar și country, formatul de la radio.
‪Ca să ajungi la radio
‪e destul de dificil.
‪Și aproape întotdeauna ‪implică să ai contract
‪cu o mare casă de discuri, ‪în general din Nashville.
‪După ce cânți în barurile orașului
‪sau după ce compui pentru alți artiști.
‪După ce reușești ‪să scoți un album propriu,
‪casa de discuri trebuie ‪să-l promoveze la posturile country.
‪Sunt peste 2,000 în SUA.
‪Country 102,5.
‪Echo Country 105.
‪Cafea, country și Cody
‪Dacă acestor DJ le place albumul tău,
‪va ajunge ‪în topul Country Airplay al ‪Billboard.
‪Mulțumită promovării,
‪poate că albumul se va vinde suficient ‪cât să ajungă în topul dedicat.
‪Dacă vrei o carieră de supervedetă,
‪dacă vrei o carieră îndelungată,
‪trebuie să treci pe la radio
‪măcar puțin.
‪Asta dezavantajează enorm artistele.
‪Ele au beneficiat în anul 2000 ‪de doar 33% din timpul de emisie radio.
‪Și valoarea a tot scăzut.
‪Keith Hill, consultant radio, a declarat ‪în 2015 unei publicații din domeniu:
‪„Dacă vrei audiență la un radio country, ‪trebuie eliminate femeile.
‪Nu-s chiar salata verde din salată.
‪Sunt mai mult ca roșiile în salată.”
‪Ceea ce s-a dovedit teribil de ofensator
‪pentru multe artiste.
‪A stârnit un scandal în industrie
‪numit „tomatogate”.
‪Dar timpul de emisie ‪nu s-a schimbat semnificativ.
‪Niște artiste au format ‪un supergrup în 2019,
‪„The Highwomen”, ‪sperând să răzbată prin blocaj.
‪Au câștigat premiul ‪pentru cel mai bun grup, album,
‪iar „Crowded Table”, un apel la unitate,
‪a câștigat premiul la cântece.
‪Vreau o casă
‪Cu o masă plină
‪Dar nu la Premiile Muzicale Country.
‪Ci la Premiile Americana.
‪Americana e un gen mai nou.
‪Billboard‪ l-a adăugat la topuri în 2016
‪și include artiștii mai acustici,
‪pe care-i auzim ‪la posturile radio country alternative.
‪Deși sunetul lor ‪e mai apropiat de stilul clasic
‪decât ce auzim ‪la posturile country generaliste.
‪Fiindcă de un deceniu, stilul promovat ‪de posturile country s-a schimbat iar.
‪În 2011, Jason Aldean
‪a scos un videoclip ‪pentru „Dirt Road Anthem”.
‪Sunetul e clasic country, ‪la fel și filmarea.
‪Drum prăfuit, camionetă.
‪Dar apoi se reazemă de camionetă ‪și începe să cânte rap.
‪Ai grijă, afaceristule ‪Vezi ce spui
‪Sau îți sparg gura mare
‪A ajuns pe primul loc în topurile country.
‪De atunci, ‪videoclipurile altor hituri country
‪arată ca videoclipurile rap și R&B ‪din anii '90.
‪Filmări de jos,
‪plimbări cu mașina,
‪fete în ținute sumare.
‪Și unele sunete sunt similare.
‪Sintetizatoare 808 și sample-uri‪.
‪Serviciul de streaming Pandora a analizat
‪cât de mult influențează ‪celelalte genuri cântecele country
‪și a descoperit că influența rockului
‪a scăzut între 2010 și 2018,
‪iar influența muzicii hip-hop ‪a crescut mult.
‪De-a lungul istoriei sale, ‪country-ul a reușit de minune
‪să încorporeze muzica de culoare, ‪dar n-a reușit deloc
‪să încorporeze oamenii de culoare.
‪În domeniul muzicii country,
‪artiștii de culoare au mai puțin de 4%
‪din cântecele difuzate la radio
‪și din contractele cu casele de discuri.
‪În această lume a intrat Lil Nas X.
‪„Old Town Road” ‪începe cu acorduri de banjo.
‪Iar versurile sunt tipice temelor country.
‪Pălăria e negru mat ‪Cizmele negre se asortează
‪Călare pe cal
‪Are sintetizator de bas, ‪ritm de muzică trap
‪și accente de fus-cinel.
‪E o noutate pentru country, ‪dar nu e o premieră.
‪Decizia ‪Billboard ‪de a scoate cântecul din top
‪a declanșat o dispută
‪privitoare la rasă ‪și discriminare în country.
‪Unii au numit-o răfuială.
‪„Old Town Road” e exemplul perfect
‪în care impunerea ‪limitelor muzicii country
‪e un simbol pentru impunerea limitelor ‪unei anumite identități americane.
‪Pe lângă faptul ‪că e un cântăreț de culoare queer,
‪Lil Nas X nici nu a intrat în dispută.
‪Într-un fel, ‪sunetul era ca în alte cântece country,
‪dar nu a provenit din country ‪și nu a încercat să atragă
‪publicul tradițional care ascultă country.
‪Cred că majoritatea fanilor ‪muzicii country
‪au înțeles rapid asta.
‪Dar Lil Nas X ‪n-avea nevoie de topul country.
‪Twitter, TikTok și streamingul au făcut,
‪ca „Old Town Road” ‪să stea pe primul loc în America
‪o perioadă-record de 19 săptămâni.
‪Streamingul e noul mod ‪prin care artiștii se lansează.
‪Iei telefonul și gata.
‪Uite ce e mișto! Uite e ce la modă!
‪Lumea ia deciziile.
‪Blanco Brown și Lil Nas X se aseamănă.
‪Au crescut în Atlanta, Georgia.
‪Sunt influențat de mai mulți artiști,
‪de la Aretha Franklin la George Strait
‪sau Outkast.
‪Lista e mai lungă.
‪A îmbinat stilurile acestora ‪și a creat unul nou.
‪TrailerTrap. ‪Muzică din parcuri de rulote și trap.
‪Am îmbinat stilurile ‪și am creat TrailerTrap.
‪E country cu sintetizatoare 808 ‪și puțin fler.
‪Cum e cântecul lui, „The Git Up”, ‪care e un dans în linie.
‪În mai 2019
‪doi frați vitregi ‪au postat un clip pe TikTok
‪în care dansau entuziasmați ‪pe acel cântec.
‪Și a prins. ‪Până în vară, a devenit popular,
‪exact ca „Old Town Road” ‪cu câteva luni înainte.
‪De la copii la bătrâni, ‪toată lumea dansa acel dans.
‪Nu mai simțisem faima pe pielea mea.
‪În videoclip poartă ‪pantofi Nike cu pinteni,
‪cântă la mașina de ritm, ‪dar și la chitară orizontală
‪și dansează în linie cu un grup divers,
‪în care apar TikTokeri ‪care au ajutat la popularizarea melodiei.
‪Blanco a fost foarte interesat
‪să facă parte ‪din comunitatea muzicii country
‪într-un mod în care nu sunt sigur ‪că Lil Nas X a vrut să facă.
‪Cântecul a fost difuzat suficient la radio
‪cât să intre în topul Country Airplay, ‪dar nu prea sus.
‪În anul următor, în 2020,
‪acest cântec ‪a ajuns pe primul loc în acel top.
‪Începe cu un sample vechi, ‪des întâlnit în hip-hop,
‪deși acesta ‪e un clasic al genului honky-tonk.
‪Dar apoi deviază.
‪Și intervine ritmul.
‪Așa stă paharul
‪Sintetizatoare 808.
‪Îmi va alina durerea
‪Sam Hunt e numit ‪„Drake al muzicii country”,
‪e tipul care a adus hip-hopul în country.
‪Country și hip-hop sunt asemănătoare.
‪Spun povești.
‪Unele pot fi adevărate, altele, false. ‪Dar transmit mesajul.
‪Aceasta e imaginea mea despre ele.
‪Muzica rap și cea country ‪au în parte aceleași teme.
‪Mândrie și de unde provii.
‪Zi-le de unde ești ‪Din Compton
‪În mod clar sunt din
‪New York
‪Valorile familiei.
‪Pentru frații mei care au fiice
‪Nu există femeie ‪Care s-o înlocuiască pe mama
‪Înc-o îmbrățișare de la bunica
‪Și vremuri grele.
‪Mi-a ajuns sărăcia ‪Și-s și negru
‪Vremurile-s mai grele ‪Decât podeaua pivniței
‪Singurul lucru la care mă gândesc ‪E să rămân la suprafață
‪Muzica R&B și cea country
‪sunt înrudite, nu?
‪Sunt înrudite muzical.
‪Rapul a apărut în orașele sărace din nord…
‪având la bază decenii de muzică R&B‪,
‪care a fost cântată mai întâi la banjo,
‪un instrument adus în America ‪odată cu sclavii din vestul Africii.
‪Înainte de emancipare,
‪erau cântece spirituale și de muncă
‪pe plantațiile sudiste.
‪Lamentările rurale ‪au devenit muzica blues.
‪Aceste sunete amestecate ‪cu baladele scripcarilor din Apalași
‪au devenit baza a ceea ce urma ‪să fie vândut și categorisit
‪ca muzică provincială ‪și muzică de culoare.
‪Au devenit ‪niște simboluri diametral opuse.
‪Despărțindu-se și îngemănându-se
‪pentru a forma aproape toată ‪muzica populară americană.
‪Deci rap-ul și country-ul ‪nu sunt deloc opuse.
‪Sunt ca niște rude îndepărtate.
‪Un artist ‪care n-a acceptat să fie categorisit
‪a fost Ray Charles.
‪În anul 1962
‪a scos albumul ‪Modern Sounds ‪in Country and Western Music 1 și 2
‪cu o abordare mai blues
‪a hiturilor country, ‪precum „You Are My Sunshine”.
‪Fată, mă faci fericit uneori
‪Când cerul e de plumb
‪În modul de interpretare ‪al lui Ray Charles,
‪cântecul capătă o notă de blues și soul.
‪Acel album al lui Ray Charles
‪a fost ca „Old Town Road” acum.
‪Genul country nu l-a acceptat ‪pe Ray Charles drept cântăreț de country.
‪Dar acele albume au schimbat genul country
‪la fel de mult ca orice alt album.
‪Ray Charles a fost ‪un cântăreț mare de country,
‪unul dintre cei mai buni.
‪Influența lui se aude și azi,
‪ca atunci când Chris Stapleton a cântat ‪blues la Premiile Muzicale Country.
‪Stăteam nopțile ‪Într-un bar
‪Băutura era singura dragoste ‪Pe care o știam
‪Sau când Mickey Guyton ‪a cântat la Grammy în 2021
‪și a spus o poveste.
‪De crezi că trăim
‪În tărâmul celor liber‪i
‪Trebuie să încerci să fii
‪De culoare ca mine
‪„Black Like Me” ‪mi se pare un cântec incredibil
‪pentru că ea-și cântă adevărul.
‪Ca orice alt lucru din univers, ‪trebuie să evoluăm.
‪Dacă noi evoluăm, ‪atunci și muzica va evolua.
‪Sper că tinerii artiști vor crește
‪și vor spune adevărul ‪cum n-a mai fost spus.
‪Să-l prezinte într-un mod
‪care ne surprinde.
‪Să zicem: „Ăsta e.”
‪Country-ul e ca un drum nesfârșit,
‪iar eu cred că așa trebuie să fie muzica.
‪Să se adreseze inimii.